ตลาดหุ้นเอเชียผันผวน นลท.กังวลรบ.สหรัฐเปลี่ยนระบบประกัน กดดันหุ้นธุรกิจสุขภาพร่วงหนัก!
ตลาดหุ้นเอเชียผันผวน นลท.กังวลรบ.สหรัฐเปลี่ยนระบบประกัน กดดันหุ้นธุรกิจสุขภาพร่วงหนัก!
18 เม.ย. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ โดยได้รับแรงกดดันจากดัชนีดาวโจนส์ตลาดหุ้นนิวยอร์กที่ปิดขยับลงเมื่อคืนนี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,274.13 จุด ลดลง 3.84 จุด, -0.02%
ดัชนี SSE Composite ตลาดหุ้นจีนเปิดวันนี้ที่ 3,261.07 จุด ลดลง 2.05 จุด, -0.06%
ดัชนี HSI ตลาดหุ้นฮ่องกงเปิดวันนี้ที่ 30,088.65 จุด ลดลง 36.03 จุด, -0.12%
ดัชนี TAIEX ตลาดหุ้นไต้หวันเปิดวันนี้ที่ 11,038.24 จุด เพิ่มขึ้น 40.98 จุด, +0.37%
ดัชนี KOSPI ตลาดหุ้นเกาหลีใต้เปิดวันนี้ที่ 2,248.80 จุด เพิ่มขึ้น 2.91 จุด, +0.13%
ดัชนี FTSE STI ตลาดหุ้นสิงคโปร์เปิดวันนี้ที่ 3,352.36 จุด เพิ่มขึ้น 3.72 จุด, +0.11%
ดัชนี FBMKLCI ตลาดหุ้นมาเลเซียเปิดวันนี้ที่ 1,617.67 จุด ลดลง 3.23 จุด, -0.20%
ทั้งนี้ ตลาดหุ้นนิวยอร์กปิดในแดนลบหลังจากที่วุฒิสมาชิกเบอร์นี แซนเดอร์ส นำเสนอร่างกฎหมาย “Medicare for All” หรือประกันสุขภาพถ้วนหน้า ซึ่งทำให้เกิดความวิตกกังวลว่าอาจจะส่งผลกระทบต่อบริษัทที่ดำเนินธุรกิจด้านสุขภาพและประกันสุขภาพ
โดยการร่วงลงอย่างหนักของหุ้นกลุ่มธุรกิจสุขภาพได้บดบังปัจจัยบวกจากผลประกอบการที่สดใสของบริษัทจดทะเบียน รวมถึงข้อมูลเศรษฐกิจที่สดใสของสหรัฐและจีน
ขณะที่สำนักงานสถิติแห่งชาติจีน (NBS) รายงานเมื่อวานนี้ว่า ผลิตภัณฑ์มวลรวมภายในประเทศ (GDP) ขยายตัว 6.4% ในไตรมาสแรก เมื่อเทียบรายปี สูงกว่าที่นักวิเคราะห์คาดการณ์ที่ระดับ 6.3% ส่วนตัวเลขการผลิตภาคอุตสาหกรรมพุ่งขึ้น 8.5% สูงกว่าตัวเลขคาดการณ์ที่ระดับ 5.9%
ด้านกระทรวงพาณิชย์สหรัฐเปิดเผยว่า สหรัฐขาดดุลการค้าลดลง 3.4% สู่ระดับ 4.94 หมื่นล้านดอลลาร์ในเดือนก.พ. ซึ่งเป็นตัวเลขขาดดุลการค้าต่ำที่สุดนับตั้งแต่เดือนมิ.ย.ปีที่แล้ว ขณะเดียวกันสหรัฐขาดดุลการค้าต่อจีนลดลง 28.2% ในเดือนก.พ. สู่ระดับ 2.48 หมื่นล้านดอลลาร์ หลังจากยอดการส่งออกไปยังจีนพุ่งขึ้น 18.2% และยอดการนำเข้าจากจีนดิ่งลง 20.2%